Diari Oficial de la Generalitat Valenciana


Sumari del DOGV 7396, del 05-11-2014 (2014/10021)

RESOLUCIÓ de 29 d'octubre de 2014, de la Conselleria d'Hisenda i Administració Pública, per la qual s'autoritzen modificacions en el pressupost de les conselleries d'Educació, Cultura i Esport, i Governació i Justícia, derivades dels canvis orgànics i competencials aprovats pel Decret 9/2014, de 12 de juny, del president de la Generalitat, i decrets del Consell 140/2014 i 141/2014, de data 5 de setembre, per import de 19.749.159,75 euros. Expedient número 09.019/14-107.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7396

Data del DOGV
:   05-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/10620


Data del document
:   29-10-2014

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 29 d'octubre de 2014, de la Conselleria d'Hisenda i Administració Pública, per la qual s'autoritzen modificacions en el pressupost de les conselleries d'Educació, Cultura i Esport, i Governació i Justícia, derivades dels canvis orgànics i competencials aprovats pel Decret 9/2014, de 12 de juny, del president de la Generalitat, i decrets del Consell 140/2014 i 141/2014, de data 5 de setembre, per import de 47.762.126,75 euros. Expedient número 09.019/14-107. [2014/10314]  
  
El Decret 9/2014, del president de la Generalitat, de 12 de juny, pel qual determinen les conselleries en què s'organitza l'Administració de la Generalitat, assigna a la Conselleria d'Educació, Cultura i Esport, a més de les competències que exercia en matèria d'educació, formació professional reglada, universitats i ciència, promoció i patrimoni cultura i política lingüística, les de bandes de música i pilota valenciana que les exercia la Conselleria de Governació i Justícia, a càrrec del pressupost aprovat en el programa 221.20 «Direcció i Servicis Generals».  
  
Posteriorment pels decrets del Consell 140/2014 i 141/2014, ambdós de data 5 de setembre es van aprovar, respectivament, el Reglament Orgànic i Funcional de la Conselleria d'Educació, Cultura i Esport i la modificació del Reglament d'Organització i Funcionament de CulturArts Generalitat aprovat pel Decret 5/2013, pels quals esta entitat assumix el desenrotllament i l'execució de la política cultural de la Generalitat quan concernix al coneixement, tutela, foment, recuperació, conservació, restauració, estudi, investigació, promoció i difusió de les arts escèniques, musicals, i plàstiques en totes les seues varietats i els museus en particular, del patrimoni sonor, audiovisual i de la cinematografia, així com la documentació específica que genera estes arts al llarg dels segles, i en general, de tots els béns culturals integrants del patrimoni cultural, i dóna rellevància al valencià, amb especial dedicació a la recuperació conservació, restauració, catalogació i difusió del patrimoni artístic en estes matèries.  
  
Com a conseqüència d'estos canvis orgànics i competencials, procedixen les corresponents modificacions en els pressupostos de les conselleries esmentades, per a la correcta adscripció i imputació dels gastos que gestionen.  
A este efecte i d'acord amb el que disposa els articles 18 i 20.d de la Llei 6/2013, de Pressupostos de la Generalitat per a 2014, esta Conselleria d'Hisenda i Administració Pública adopta la següent resolució:  
  
  
Primer  
Realitzar les transferències de crèdit derivades, tant de l'assumpció de les competències en bandes de música i pilota valenciana per part de la Conselleria d'Educació, Cultura i Esports, com de les assumides per l'entitat CulturArts conseqüència dels decrets 140/2014 i 141/2014, segons el detall següent i per un import global de 69.756.657,75 euros.  
  
  
Aplicació Minoracions Augments Variació neta  
59.01.41.523.20.7 141.555,95 - 141.555,95  
83.99.18.666.64,2 0,00 19.085,00 19.085,00  
84.61.37.572.80.7 122.470,02 406.863,95  
95.49.01.208.61.1 6.136.040,00 - 6.136.040,00  
26.02.94.470.92.0 20.000,00 - 20.000,00  
99.88.68.647.03.6 895.000,00 - 895.000,00  
24.37.49.761.45.6 1.775.328,80 2.828.998,80 1.053.670,00  
80.91.83.798.52.3 1.670.250,00 1.885.250,72 748.348,00  
47.04.57.773.83.8 4.749.970,00 4.749.970,00  
95.23.85.253.51.7 332.400,01 863.429,00  
08.71.35.949.91.3 20.000,00 20.000,00  
45.83.45.928.91.3 680.000,72 157.713,00  
 23.005.928,75 73.259.659,75 0,00  
  
Segon  
S'autoritza la vinculació a les aplicacions de destinació de les línies de subvenció i projectes d'inversió detallats en l'annex a esta resolució, en els termes que figuren en este i amb les mateixes dades descriptives i distribució de fons, i amb les especificitats següents:  
  
a) La Línia F7900 «Actuacions de les bandes de Música de la CV en el Palau de les Arts Reina Sofia», que té com a beneficiària a la Fundació CV Palau de les Arts Reina Sofía, se suprimix per a integrar la seua dotació en la línia F5021 «Fundació Palau de les Arts Reina Sofia» que és la prevista per a finançar el funcionament de la fundació i les seues activitats, que queda modificada d'acord amb el detall següent:  
  
  
Línia Capítol Dotació actual Modificació Dotació modificada  
F5021 Fundació Palau de les Arts Reina Sofía 4 19.327.198,00 60.000,00 66.395.891,00  
  
  
  
b) Les línies T7271; T7272; T7902, incloses inicialment en l'annex de transferències corrents del programa 221.20 «Direcció i Servicis Generals» i T4006; T6422; T6423; T6424; T6425; T6426; T6427; T6428; T6429; T6430 i T6431, de l'annex de transferències corrents del programa 453.40 s'integren en la línia X0056 «CulturArts Generalitat (gasto corrent) d'este últim programa, per a l'habilitació en el pressupost de l'entitat de les mateixes línies, amb idèntiques dades descriptives que tenien en el pressupost inicial 2014, i pels imports no executats en l'aplicació d'origen.  
c) L'import consignat en la línia nominativa X7292 «CulturArts Generalitat» de l'annex de transferències corrents del programa 221.20 per a la celebració del dia de la música, s'integra en la línia X0056 «CulturArts Generalitat» per a incrementar el capítol 2 del pressupost de l'entitat.  
d) L'import consignat en la línia genèrica T7274 «Ajudes adquisició i millora d'instruments musicals», s'integra en la línia X0058 «Inversions CulturArts Generalitat», per a l'habilitació en el pressupost de l'entitat d'una línia, amb idèntiques dades descriptives i import.  
  
  
Tercer  
Conseqüència de les modificacions en els annexos de transferències corrents i de capital autoritzats en l'apartat anterior, s'incrementa la dotació de les línies nominatives X0056 i X0058 que financen respectivament, el gasto corrent i les inversions de l'Entitat CulturArts Generalitat, d'acord amb el detall següent:  
  
Línia Capítol Dotació actual Modificació Dotació modificada  
X0056 CulturArts Generalitat 4 52.334.386,00 2.768.998,80 79.752.817,80  
X0058 Inversions CulturArts Generalitat 7 3.150.000,00 1.885.250,00 5.035.250,00  
  
  
  
València, 29 d'octubre de 2014.- El conseller d'Hisenda i Administració Pública: Juan Carlos Moragues Ferrer.